# ……. számú melléklet - Adatkezelési tájékoztató „*………………*”tevékenységhez

**I. Az adatkezelő adatai és elérhetőségei**

**Név: Budapest Főváros II. kerület Önkormányzat**

**Értelmi Fogyatékosok Nappali Otthona**

**Cím:** 1028 Budapest, Hidegkúti út 158..

**Telefon:** 06 – 1- 394-2215

**Email:** hidegkutieno@gmail.com

**Weboldal:** www.hidegkutieno.hu

**Adatvédelmi tisztviselő neve:** dr. Anda Péter

**Adatvédelmi tisztviselő elérhetősége:** dr.anda.peter@gmail.com, 06702762663

**Adatvédelmi tisztviselő ügyfélfogadása:** Előzetes egyeztetés alapján

**II. A kezelt adatok köre, jogalapja, célja, adatok továbbítása, adatokhoz hozzáférés**

Az alapvető jogok és kötelességek pártatlan és elfogulatlan érvényesítése, valamint a közélet tisztaságának biztosítása és a korrupció megelőzése céljából az a személy, aki az egyes vagyonnyilatkozat-tételi kötelezettségekről szóló 2007. évi CLII. törvény 3. §-ban felsorolt feladatot lát el, tisztséget, illetve munkakört tölt be (a továbbiakban együtt: kötelezett), a törvényben meghatározott esetekben a törvény mellékletében rögzített adattartalommal nyilatkozatot tesz a saját és a vele egy háztartásban élő hozzátartozók jövedelmi, érdekeltségi és vagyoni helyzetéről.

|  |  |
| --- | --- |
| **Érintettek köre** | vagyon-nyilatkozattételre kötelezettek köre |
| **A személyes adatok köre** | **Az adatkezelés jogalapja** | **Az adatkezelés célja** | **A személyes adatokat megismerheti az érintetten kívül** | **A személyes adatok forrása és adott esetben az, hogy az adatok nyilvánosan hozzáférhető forrásokból származnak-e** |
| Az Adatkezelési tájékoztatás tudomásulvételét tartalmazó nyilatkozat adattartalma: név, aláírás, időpont, a tevékenység, melyhez kapcsolódóan az adatkezelési tájékoztatót az érintett megismerteAz Adatkezelési tájékoztatás tudomásulvételét tartalmazó nyilatkozat aláírása megtagadásának ténye | GDPR 6. cikk (1) f.) az adatkezelő jogos érdeke: az adatkezeléssel kapcsolatos tájékoztatás megadásának igazolhatósága | Az adatkezelési tájékoztatás megtörténtének igazolása | Az intézményvezető, az intézményvezető helyettese, a szakmai vezető, az adminisztrátor, a szakmai ügyintéző, az asszisztens, a jogász, az adatvédelmi tisztviselő a feladataik ellátáshoz szükséges mértékben | Az érintett.Amennyiben az Adatkezelési tájékoztatás tudomásulvételét tartalmazó nyilatkozat aláírását az érintett megtagadta, abban az esetben a tájékoztatás során jelenlévő foglalkoztatottak |
| - A kötelezettel egy háztartásban élő házastárs, élettárs, közös háztartásban élő szülő, gyermek neve, születési helye és ideje, anyja neve- A nyilatkozatot adó éves összes jövedelme- Az éves jövedelem forrásai tevékenységek szerinti bontásban- Lakástulajdon és lakótelek-tulajdon, Üdülőtulajdon és üdülőtelek-tulajdon, Egyéb, nem lakás céljára szolgáló épület-(épületrész-)tulajdon (vagy állandó, illetve tartós használat, haszonélvezeti jog, vagyonkezelői jog, vagyonrendelői jog, kedvezményezetti jog) esetében az ingatlan megnevezése, címe, tulajdoni hányad, alapterület, szerzés ideje, jogcíme- Termőföldtulajdon (vagy állandó használat, haszonélvezeti jog, vagyonkezelői jog, vagyonrendelői jog, kedvezményezetti jog) az ingatlan megnevezése, címe, hrsz, tulajdoni hányad, alapterület, szerzés ideje, jogcíme, művelési ág, aranykorona érték- személygépkocsi típusa, rendszám, a szerzés ideje, jogcíme- Védett műalkotás, védett gyűjtemény:egyedi alkotásokalkotó, cím, nyilvántartási szám, a szerzés ideje, jogcíme- Egyéb, darabonként vagy készletenként (gyűjteményenként) a hónap első napján érvényes kötelező legkisebb munkabér havi összege tízszeresét meghaladó értékű ingóság megnevezése, azonosító adat, a szerzés ideje, jogcíme- Értékpapírban elhelyezett megtakarítás (részvény, kötvény, részjegy, kincstárjegy, vagyonjegy stb.) megnevezés, szám, névérték- Takarékbetétben elhelyezett megtakarítás (pénzintézet, betétkönyvszám, összeg)- készpénz összege- Az összességében a hónap első napján érvényes kötelező legkisebb munkabér havi összege tízszeresét meghaladó pénzintézeti számlakövetelés vagy más, szerződés alapján fennálló pénzkövetelés (pénzintézet, számlaszám, összeg)- hónap első napján érvényes kötelező legkisebb munkabér havi összege kétszeresét meghaladó értékű vagyontárgyak, ha azok együttes értéke a hónap első napján érvényes kötelező legkisebb munkabér havi összege tízszeresét meghaladja- pénzintézettel, magánszeméllyel szemben fennálló követelések adatai- Gazdasági társaságban (ideértve az állami tulajdoni részesedéssel működő gazdálkodó szervezetet is) fennálló tisztsége vagy érdekeltsége (ideértve a vagyonrendelőként bizalmi vagyonkezelésbe adott érdekeltséget, illetve a részesedés vagyonkezelőjeként, kedvezményezettjeként megszerzett - előző pontokba nem tartozó - hasznát) | GDPR 6. cikk (1) bekezdés c) az adatkezelés az adatkezelőre vonatkozó jogi kötelezettség teljesítéséhez szükséges:egyes vagyonnyilatkozat-tételi kötelezettségekről szóló 2007. évi CLII. törvény 1. § (1) | Vagyon-nyilatkozattételi kötelezettség teljesítéseAz alapvető jogok és kötelességek pártatlan és elfogulatlan érvényesítése, valamint a közélet tisztaságának biztosítása és a korrupció megelőzése | egyes vagyonnyilatkozat-tételi kötelezettségekről szóló 2007. évi CLII. törvény 13. § alapján őrzésért felelős személy, ha a 14. § rendelkezései szerint döntenie kell a vagyongyarapodási vizsgálat kezdeményezéséről14. § (2) bekezdés szerinti meghallgatás során érdekképviseleti szerv képviselőjének vagy a kötelezett által megbízott más személy, jegyzőkönyvvezető, őrzésért felelős személy, személyügyi csoportvezető | Adatok felvételére a jogviszony létesítésekor, a fennállása alatt és a megszüntetésekor is sor kerülhet. Az adatok forrása az érintett nyilatkozata |
| **Az adatkezelés időtartama** | Egyes vagyonnyilatkozat-tételi kötelezettségekről szóló 2007. évi CLII. törvény 12. § (3) bekezdés alapján: A vagyonnyilatkozat-tételi kötelezettséget megalapozó jogviszony, beosztás, munka- vagy feladatkör megszűnése esetén az őrzésért felelős a vagyonnyilatkozat – jogviszony, beosztás, munka- vagy feladatkör megszűnése időpontjában – általa őrzött példányát, továbbá a kötelezett által az 5. § (1) bekezdés b) pontja alapján tett vagyonnyilatkozatot a kötelezettséget megalapozó jogviszony, beosztás, munka- vagy feladatkör megszűnésétől számított három évig őrzi. |
| **Az adatkezelés technikai jellege** | papír alapon |
| **Az adatok őrzése, tárolása** | Az egyéb iratoktól elkülönítetten kell kezelni.A vagyonnyilatkozatok tárolására erre kijelölt, külön biztonsági zárral ellátott lemezszekrény szolgál |
| **Az adatokhoz fizikailag hozzáférhet**(adatokat felvehet, helyesbíthet, változtathat, törölhet, megsemmisíthet) | Intézményvezető |
| **Adatok továbbítása** | Adatok továbbítása harmadik fél részére csak jogszabályi kötelezettség teljesítése érdekében kerül sor. Harmadik országba vagy nemzetközi szervezet részére a személyes adatok nem kerülnek továbbításra. |
| **Adatok továbbítása** |  |
| **Továbbított adatok köre** | A vagyonnyilatkozat teljes adattartalma |
| **Az adattovábbítás jogalapja** | egyes vagyonnyilatkozat-tételi kötelezettségekről szóló 2007. évi CLII. törvény 14. § (4) |
| **Az adattovábbítás célja** | vizsgálat kezdeményezése |
| **Címzett** | Állami adóhatóság |
| **Tájékoztatás arra vonatkozóan, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása** |
| Az adatkezelés jogszabályi kötelezettségen alapul. Az érintett köteles a személyes adatokat megadni, annak hiányában nem kerül sor a foglalkoztatására. |
| **Automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír** |
| Az intézménynél nem kerül sor automatizált döntéshozatalra és profilalkotásra. |

**III. Adatbiztonság**

A megadott személyes adatokat az intézmény saját szervereken tárolja, a levelezőrendszere tekintetében a Microsoft OneDrive felhőszolgáltatást használja, adatfeldolgozói közreműködést vesz igénybe. A Microsoft Corporation igénybevétele az Európai Bizottság 2023/1795 végrehajtási határozatán, azaz az EU és az Egyesült Államok közötti Adatvédelmi Keretrendszerre (EU – U.S. Data Privacy Framework – a továbbiakban: DPF) vonatkozó megfelelőségi határozatán alapul.

Az Intézmény megfelelő informatikai, technikai, személyi és szervezési intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen. Így például az informatikai rendszerben tártolt adatokhoz való hozzáférést jelszóval, tűzfallal védi, illetve adatkezelési szabályzatot készített, a foglalkoztatottak részére rendszeres képzést tart.

A papír alapon tárolt adatok esetében a személyes adatokhoz való hozzáférés szervezési és technikai intézkedésekkel korlátozott. Szabályozva van, hogy a személyes adatokhoz ki fér hozzá.

**IV. Személyes adatainak kezelésével kapcsolatos jogai**

Az adatbiztonsági követelmények teljesülése és az érintett jogainak védelme érdekében az intézmény köteles meggyőződni az érintett és a jogával élni kívánó személy személyazonosságának egyezéséről, ennek érdekében a joggyakorlás az érintett személyének azonosításához kötött. Az érintetti joggyakorlást megelőzően kérjük tekintse meg az „*Adatkezeléshez kapcsolódó érintetti jogok gyakorlásával összefüggő*” adatkezelési tájékoztatónkat.

**A hozzáféréshez való jog**

Az érintett személy az I. pontban megadott elérhetőségeken keresztül, írásban tájékoztatást kérhet az Intézménytől arról, hogy

- milyen személyes adatait,

- milyen jogalapon,

- milyen adatkezelési cél miatt,

- milyen forrásból,

- mennyi ideig kezeli,

- az Intézmény kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

Az Intézmény az érintett kérelmét a kérelem benyújtásától számított legrövidebb idő alatt, legfeljebb azonban 1 hónapon belül az általa megadott elérhetőségre küldött levélben teljesíti.

A tájékoztatás ingyenes, ha a tájékoztatást kérő a folyó évben azonos adatkörre vonatkozóan tájékoztatási kérelmet az adatkezelőhöz még nem nyújtott be.

**A törléshez való jog**

Az érintett személy az I. pontban megadott elérhetőségeken keresztül, írásban kérheti az Intézménytől a személyes adatainak a törlését.

A törlési kérelmet az Intézmény abban az esetben utasítja el, ha az Intézmény a személyes adatok további tárolására kötelezett. Ilyen eset például az, ha az irattárazásra vonatkozó határidő nem telt le. Amennyiben azonban nincs ilyen kötelezettség, akkor az Intézmény a kérelmet legfeljebb egy hónapon belül teljesíti, és erről az e célból megadott elérhetőségre küldött levélben értesíti az érintettet.

**A zároláshoz (adatkezelés korlátozásához) való jog**

Az érintett személy az I. pontban megadott elérhetőségeken keresztül, írásban kérheti, hogy a személyes adatait az Intézmény zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával). A zárolás addig tart, amíg az érintett által megjelölt indok szükségessé teszi az adatok tárolását. Az adat zárolását kérheti az érintett például abban az esetben, ha úgy gondolja, hogy a beadványát az Intézmény jogellenesen kezelte, azonban az általa kezdeményezett hatósági vagy bírósági eljárás érdekében szükséges az, hogy a beadványt az Intézmény ne törölje. Ebben az esetben a hatóság vagy a bíróság megkereséséig az Intézmény tovább tárolja a személyes adatot (például az adott beadványt), ezt követően törli az adatokat.

**A tiltakozáshoz való jog**

Az érintett személy az I. pontban megadott elérhetőségeken keresztül, írásban a saját helyzetével kapcsolatos okokból bármikor tiltakozhat a személyes adatainak a GDPR 6. cikk (1) bekezdésének e) vagy f) pontján alapuló kezelése ellen.

**A helyesbítéshez való jog**

Az érintett személy az I. pontban megadott elérhetőségeken keresztül, írásban kérheti, hogy az Intézmény módosítsa valamely személyes adatát, amennyiben az érintett hitelt érdemlően igazolni tudja a helyesbített adat pontosságát, az intézmény a kérést a lehető legrövidebb időn belül, legfeljebb 1 hónapon belül teljesíti, és erről az általa megadott elérhetőségen értesíti az érintett személyt.

Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**Hozzájárulás visszavonásának joga**

A hozzájáruláson alapuló adatkezelés bármikor visszavonható, a visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

**Adathordozhatósághoz való jog**

Az érintett jogosult arra, hogy a rá vonatkozó, általa az intézmény rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha:

a) az adatkezelés a 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul; és

b) az adatkezelés automatizált módon történik.

A kérelmet az I. pontban megadott elérhetőségeken keresztül kell előterjeszteni. A kérést az intézmény a lehető legrövidebb időn belül, legfeljebb 1 hónapon belül teljesíti, amennyiben annak jogszabályi feltételei fennállnak és erről az általa megadott elérhetőségen értesíti az érintett személyt.

Joggyakorlás nem érintheti hátrányosan mások jogait és szabadságait és nem sértheti a törléshez való jogot.

**V. Jogorvoslati tájékoztatás**

Személyes adatai kezelésével kapcsolatos panaszával kérjük, keresse az intézmény adatvédelmi tisztviselőjét, vagy az intézményvezetőt az I. pont szerinti elérhetőségeken. Az Intézmény a panaszát kivizsgálja, és tájékoztatja a vizsgálat eredményéről és az általa megtett intézkedésekről. Az intézmény honlapján elérhető a Panaszok és közérdekű bejelentések szabályzata, amelyben részletes tájékoztatást kaphat a panasza, közérdekű bejelentésének előterjesztése módjáról, a panasz, közérdekű bejelentés kivizsgálásának folyamatáról.

Amennyiben az Ön megítélése szerint személyes adatainak kezelése sérti a vonatkozó jogszabályokat, jogosult az adatvédelmi felügyeleti hatóságnál panaszt tenni vagy bírósághoz fordulni.

Magyarországon az adatvédelmi felügyeleti hatóság: Nemzeti Adatvédelmi és Információszabadság Hatóság (1055 Budapest, Falk Miksa utca 9-11., Bővebb információ elérhető a hatóság honlapján: https://www.naih.hu/adatkezeles-erintettjekent-fordulok-a-hatosaghoz/adatvedelmi-hatosagi-eljaras-gdpr).

Az adatvédelmi perek elbírálása a törvényszék hatáskörébe tartozik, amely az ügyben soron kívül jár el. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható, illetve a Hatóság székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a https://birosag.hu/birosag-kereso oldalon. A Hatóság székhelye szerint a perre a Fővárosi Törvényszék rendelkezik illetékességgel.

**VI. Záró rendelkezés**

A személyes adatai kezeléséhez kapcsolódó bármilyen kérdés felmerülése esetén forduljon az Intézményhez és az Ön jogait szem előtt tartva segítünk a kérdései megválaszolásában, jogai érvényesülésében.

**VII. A tájékoztató hatályossága**

A tájékoztató 2025. 08. 01. naptól kezdődően visszavonásig hatályos.

Stefanikné Sulyán Idikó

intézményvezető

sk.